b'\n_START_ARTICLE_\nPusling (film)\n_START_SECTION_\nHandling\n_START_PARAGRAPH_\nPiv g\xc3\xa5r i 3 klasse. Hun er en stille pige, der ofte bliver mobbet af den stride Mia og hendes veninder. En aften har Pivs for\xc3\xa6ldre inviteret en af deres gamle venner p\xc3\xa5 middag. Vennen har taget sin datter med, som til Pivs r\xc3\xa6dsel viser sig at v\xc3\xa6re Mia. For\xc3\xa6ldrene ved ikke noget om pigernes belastede forhold til hinanden og bem\xc3\xa6rker heller ikke noget under middagen. Efter middagen g\xc3\xa5r Piv og Mia en aftentur i den m\xc3\xb8rke skov, hvor Piv tidligere har set en d\xc3\xb8d kat i skovs\xc3\xb8en. Hun udfordrer Mia: T\xc3\xb8r hun ligesom Piv g\xc3\xa5 hele vejen ud af den v\xc3\xa6ltede tr\xc3\xa6stamme for at se katten?'